**Príloha č. 2 - Návrh zmluvy**

**Zmluva o poskytnutí služby**

**č. CV-17-4/2020-......................... ZoPS**

uzatvorená v zmysle § 269 zákona č. 513/1991 Zb. Obchodného zákonníka

v znení neskorších predpisov (ďalej len „zmluva“).

**Článok I.**

**Zmluvné strany**

1. **Objednávateľ: Centrum výcviku Lešť**

**Lešť, 962 63 Pliešovce**

V zastúpení: Ing. arch. Anton Maštalský

riaditeľ – štatutárny orgán

Za vecné plnenie: Renáta Mužíková, tel.: 0960 465 788

renata.muzikova@mil.sk

Vladimír Fulajtár, tel.: 0960/465 844

[vladimir.fulajtar@mil.sk](mailto:vladimir.fulajtar@mil.sk)

IČO: 00804932

DIČ: 2021773644

IČ DPH: SK 2021773644

Bankové spojenie: Štátna pokladnica

IBAN: SK4781800000007000167777

(ďalej len „objednávateľ“)

1. **Poskytovateľ:**

V zastúpení:

IČO:

DIČ:

IČ DPH:

Bankové spojenie:

IBAN:

Zapísaný:

(ďalej len „poskytovateľ“)

**PREAMBULA**

1. Zmluvné strany uzatvárajú túto zmluvu ako výsledok verejného obstarávania, ktoré realizoval verejný obstarávateľ v súlade s ustanovením § 66 zákona č. 343/2015 Z. z. o verejnom obstarávaní v znení neskorších predpisov na predmet zákazky „Obsluha tepelno-technických zariadení.“
2. Zmluvné strany sa podľa § 262 zákona č. 513/1991 Zb. Obchodného zákonníka v znení neskorších predpisov (ďalej len Obchodný zákonník) dohodli, že ich záväzkový vzťah vyplývajúci z tejto zmluvy sa bude spravovať Obchodným zákonníkom.

**Článok II.**

**Predmet a miesto plnenia zmluvy**

1. Predmetom plnenia tejto zmluvy je úprava práv a povinností zmluvných strán v súvislosti so záväzkom poskytovateľa služieb špecifikovaných v odseku 2 tohto článku v rozsahu a za podmienok stanovených touto zmluvou a v súvislosti so záväzkom objednávateľa poskytnuté služby prevziať a zaplatiť zaň cenu dohodnutú podľa tejto zmluvy.
2. Predmetom poskytnutých služieb je obsluha tepelno-technických zariadení v kotolniach v správe Centra výcviku Lešť. Podrobná špecifikácia predmetu zmluvy je uvedená v Prílohe č.1 zmluvy (Špecifikácia predmetu zmluvy), ktorá je neoddeliteľnou súčasťou zmluvy.
3. Miestom plnenia predmetu zmluvy je Centrum výcviku Lešť:

- Plynové kotolne –Ubytovňa Slávia a Športový objekt v objekte Táborisko Slávia,

- Peletková kotolňa a uhoľná kotolňa v objekte Sklady, garáže Zábava,

- Kotolňa na drevoštiepku – kotolňa pri budove monoblok + KJB b.č.1 v objekte

Pavlíkov laz Slávia,

- Kotolňa na drevoštiepku v objekte Táborisko Slávia,

- Kotolňa na fúkané pelety v objekte Hlavný Tábor Oremov laz

**Článok III.**

**Termín plnenia**

Poskytovateľ sa zaväzuje, že vykoná služby v súvislosti s plnením predmetu zmluvy podľa článku II. v termíne: **od 01.09.2020** **do 31.08.2024.**

**Článok IV.**

**Zmluvná cena**

1. Cena za poskytnuté služby vyplýva z ponuky poskytovateľa, je stanovená v zmysle § 3 zákona č. 18/1996 Z. z. o cenách v znení neskorších predpisov a vyhlášky Ministerstva financií SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov ako cena konečná, maximálna a nemenná okrem prípadov uvedených v odseku 2 tohto článku vo výške:

Cena bez DPH: €

DPH 20 %: €

Cena s DPH: €

Cena celkom slovom:

1. Zmluvné strany sa dohodli, že cenu za poskytnuté služby uvedenú v odseku 1 tohto článku je možné meniť iba v prípade:
2. zmeny sadzby DPH počas trvania zmluvy,
3. nevykonania niektorých častí služieb zo strany poskytovateľa uvedených v cenovej ponuke, ak sa tieto ukážu v priebehu ich uskutočňovania ako nepotrebné; v tomto prípade budú tieto práce z ceny služby odpočítané a to v cene podľa cenovej ponuky a v prípade splnenia podmienok stanovených v príslušných všeobecne záväzných právnych predpisoch vrátane ustanovenia § 18 zákona č. 343/2015 Z. z. o verejnom obstarávaní v znení neskorších predpisov.
4. Cena za vykonanie služieb zahŕňa všetky náklady, ktoré v súvislosti s plnením predmetu zákazky poskytovateľovi vzniknú, vrátane nákladov na dopravu.

**Článok V.**

**Platobné podmienky a fakturácia**

1. Objednávateľ bude realizovať platbu formou bezhotovostného platobného styku na základe daňového dokladu (faktúry), ktorý poskytovateľ vyhotoví jeden krát za mesiac v 2 výtlačkoch a zašle na adresu objednávateľa. Faktúra musí obsahovať všetky náležitosti v zmysle zákona č. 222/2004 Z. z. o dani z priadnej hodnoty v znení neskorších predpisov.
2. Faktúra bude doručená objednávateľovi do 15 dní od jej vystavenia.
3. Súčasťou faktúry bude súpis skutočne vykonaných služieb podpísaný poverenou osobou objednávateľa a poskytovateľa.
4. Poskytovateľovi vzniká právo na zaplatenie zmluvnej ceny riadnym splnením predmetu zmluvy, na základe predloženého daňového dokladu (faktúry) podľa skutočne vykonaných a odsúhlasených služieb poverenými osobami objednávateľa a poskytovateľa.
5. Objednávateľ uhradí oprávnene účtovanú sumu do 30 dní odo dňa doručenia daňového dokladu (faktúry). Pre tento účel sa za deň úhrady považuje dátum odpísania fakturovanej sumy z účtu objednávateľa.
6. Objednávateľ je oprávnený vrátiť daňový doklad (faktúru) ak nebude obsahovať náležitosti podľa bodu 1) tohto článku. Nová lehota splatnosti začne plynúť odo dňa doručenia nového daňového dokladu (faktúry).
7. Pre úhradu faktúry bude poskytovateľ predkladať len originálne písomnosti. Kópie, fotokópie a faxové faktúry nie sú dokladom pre fakturáciu. Objednávateľ neposkytne poskytovateľovi preddavok na plnenie predmetu zmluvy.

**Článok VI.**

**Realizácia služby**

1. Poskytovateľ služby zabezpečí vykonanie činností spojených s predmetom obstarávania na vlastnú zodpovednosť podľa požiadaviek objednávateľa, pričom bude rešpektovať technické špecifikácie, všeobecne záväzné právne predpisy a STN (napr. vyhlášku MH SR č.152/2005 Z.z. o určenom čase a o určenej kvalite dodávky tepla pre konečného spotrebiteľa, zákon č.124/2006 Z.z. o bezpečnosti a ochrane zdravia pri práci a o zmene a doplnení niektorých zákonov, zákon č.314/2001 Z.z. o požiarnej ochrane v znení neskorších predpisov, vyhlášky MV SR č.121/2002 Z.z. o požiarnej prevencii v znení neskorších predpisov, vyhl.č.25/1984 Z.z. v znení vyhlášky č.75/1996 Z.z., a ďalšie zákony, vyhlášky, normy a pod., potrebné k poskytovaniu služby).
2. Poskytovateľ zabezpečí obsluhu kotolne osobami odborne a zdravotne spôsobilými, ktoré spĺňajú požiadavky podľa § 16 Zákona č. 124/2006). Doklady o kvalifikácii pracovníkov – atesty, skúšky, revízie a osvedčenia dodávateľ na požiadanie bude povinný doložiť.
3. Poskytovateľ zabezpečí prevádzkovanie kotlov v súlade s prevádzkovými poriadkami jednotlivých kotolní a platnými všeobecne záväznými právnymi predpismi.
4. Poskytovateľ v plnej miere zodpovedá za plnenie si povinností kuričov podľa §15 vyhl.č.25/1984 Z.z., aj za akékoľvek škody spôsobené a zavinené obsluhou TTZ.
5. V zmysle vyhlášky MH SR 152/2005 Z.z. sa určený čas dodávky tepla na vykurovanie (ďalej len „vykurovacie obdobie“) začína spravidla 1. septembra príslušného kalendárneho roka a končí 31. mája nasledujúceho kalendárneho roka.
6. S dodávkou tepla na vykurovanie začne poskytovateľ, ak vonkajšia priemerná denná teplota vzduchu vo vykurovacom období klesne počas dvoch za sebou nasledujúcich dní pod 13°C a podľa predpovede vývoja počasia nemožno očakávať zvýšenie vonkajšej priemernej dennej teploty v nasledujúcom dni nad túto teplotu. ( To znamená, že v prípade, ak 1.septembra bude priemerná denná teplota vyššia ako je uvedené vo vyhláške, vykurovanie v kotolniach nebude začaté. To platí aj pre ukončenie vykurovacie obdobia, ktoré bude trvať v závislosti od počasia).
7. Poskytovateľ, preruší vykurovanie, ak vonkajšia priemerná denná teplota vzduchu vo vykurovacom období vystúpi počas dvoch za sebou nasledujúcich dní nad 13°C a podľa predpovede vývoja počasia nemožno očakávať pokles vonkajšej priemernej dennej teploty v nasledujúcom dni pod túto hodnotu.
8. Vnútorné teploty vykurovaných priestorov a teplota TÚV budú dodržiavané v zmysle prílohy k vyhláške č.152/2005 Z.z.
9. Teplo na vykurovanie musí byť dodávané tak, aby bola dosiahnutá výsledná teplota vo vykurovaných priestoroch s maximálnou odchýlkou v zmysle vyhl.č.152/2005 Z.z. (-1º C až +3º C). Výslednou teplotou je vnútorná teplota v miestnosti meraná určeným meradlom teploty podľa vyhlášky MH SR č. 152/2005 Z.z.. Meranie teploty vykoná v náhodných časových intervaloch poverený pracovník CV Lešť za účasti poskytovateľa služby resp. obsluhy kotolne predpísaným spôsobom. O meraní sa vykoná zápis, ktorý podpíše poverený pracovník CV Lešť a poskytovateľ, služby resp. obsluha kotolne.
10. Kotolne s občasnou obsluhou počas vykurovacieho obdobia: kotolňu na pelety v objekte Sklady, garáže-Zábava, plynové kotolne v objekte Táborisko Slávia a kotolňu na drevoštiepku v objekte Pavlíkov laz Slávia bude obsluhovať obsluha TTZ, každú kotolňu 2 hodiny denne. Mimo vykurovacieho obdobia zabezpečí poskytovateľ, obsluhu nasledovne: kotolňu na drevoštiepku v objekte Pavlíkov laz Slávia 2 hod./denne a plynové kotolne každú po 1 hod./denne.
11. Kotolňu na pelety v objekte Hlavný Tábor Oremov laz bude obsluhovať obsluha 1 hodinu denne.
12. Kotolňu na drevoštiepku v objekte Táborisko Slávia bude obsluhovať obsluha 7 hod. denne počas vykurovacieho obdobia a 4 hod. denne mimo vykurovacieho obdobia, pričom cca 1 hod./denne z uvedeného pracovného času bude vykonávať plnenie zásobníka paliva zo skladu paliva pomocou kolesového nakladača. Doba dopĺňania paliva na kolesovom nakladači je len orientačná, obsluha TTZ si ju môže upraviť podľa potreby.
13. Obsluhu kotolní bude obsluha TTZ vykonávať v súlade s platnými právnymi predpismi a prevádzkovými poriadkami jednotlivých kotolní.
14. Poskytovateľ, zabezpečí pre kotolne s občasnou obsluhou a pre kotolňu na drevoštiepku v objekte Táborisko Slávia pracovnú pohotovosť mimo pracovných hodín pre prípad poruchy, v prípade výpadku elektrickej energie, alebo iných nepredvídateľných udalostí, ktoré môžu vyradiť kotly z prevádzky a to 16 hod. denne spolu pre všetky kotolne.
15. V kotolniach, ktoré sú v prevádzke celoročne, zabezpečí mimo vykurovacieho obdobia dodávku TÚV 24 hodín denne s teplotou u konečného spotrebiteľa najmenej 45°C a najviac 55°C počas celej doby platnosti zmluvy.
16. Poskytovateľ vypracuje pre kotolňu č.2 v objekte Sklady, garáže – Zábava Prevádzkový poriadok pracoviska v súlade s ustanovením § 52 ods.1 písm. d) a písm. e) zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, v súlade s ustanovením § 4 a § 11 nariadenia vlády Slovenskej republiky č. 355/2006 Z. z. o ochrane zamestnancov pred rizikami súvisiacimi s expozíciou chemickým faktorom pri práci v znení neskorších predpisov (nariadenia vlády č. 300/2007 Z. z., č. 471/2011 Z. z. a 82/2015 Z. z.), ktorými sa mení a dopĺňa ako aj v súlade s nariadením Európskeho parlamentu a rady (ES) č. 1272/2008 v znení neskorších doplnení v nadväznosti na zákon NR SR č.67/2010 Z. z. o podmienkach uvedenia chemických látok a chemických zmesí na trh a o zmene a doplnení niektorých zákonov (chemický zákon) s uplatnením aktualizovaného Globálneho harmonizovaného systému (GHS) klasifikácie a označovania chemikálií členských štátov EU, teda aj SR (H a P výroky), podľa nariadenia vlády č. 356/2006 Z. z. o ochrane zamestnancov pred rizikami súvisiacimi s expozíciou karcinogénnym a mutagénnym faktorom v znení neskorších predpisov v znení neskorších predpisov (nariadenia vlády č. 301/2007 Z. z., č. 83/2015 Z. z.) a v súlade s nariadením vlády č. 281/2006 Z. z. o minimálnych bezpečnostných a zdravotných požiadavkách pri ručnej manipulácii s bremenami. Tento Prevádzkový poriadok vypracuje poskytovateľ čo v najkratšom čase po podpísaní zmluvy obidvomi zmluvnými stranami na vlastné náklady. Z obsahom Prevádzkového poriadku poskytovateľ oboznámi energetika CV Lešť pred uvedením do platnosti.
17. Obsluha kotolne na drevoštiepku v objekte Táborisko Slávia môže počas pracovnej doby opustiť pracovisko, iba v prípade keď bude vykonávať kontrolu OST miestností v jedálni a v ubytovacích budovách.
18. Poskytovateľ v čo najkratšom čase odstráni na vlastné náklady poruchu na technologických zariadeniach kotolne, v prípade ak k poškodeniu alebo k poruche došlo vinou obsluhy. Každú takúto skutočnosť ihneď po zistení telefonicky oznámi energetikovi CV Lešť.
19. Počas pracovnej pohotovosti je kurič povinný dostaviť sa na pracovisko čo v najkratšom čase, najneskôr do 2 hodín od nahlásenia poruchy sms správou , alebo telefonicky inou poverenou osobou.
20. Poskytovateľ oboznámi obsluhu kotolní - kuričov s miestnymi prevádzkovými predpismi a vedením prevádzkovej dokumentácie a prevádzkového denníka (§13 vyhl.č.25/1984 Z.z.). Pre kuričov na vlastné náklady zabezpečí v rozsahu určenom príslušnými nariadeniami potrebné osobné ochranné pracovné prostriedky (napr. pracovný odev, obuv, respirátory, rukavice, solvina, mydlo, toaletný papier, indulona, ...), oboznámenie pracovníkov s ich používaním a ich používanie bude vyžadovať a sústavne kontrolovať. Ďalej je povinný zabezpečiť pre kuričov určené lekárske prehliadky (§ 12 písm. i) zákona č. 124/2006) a rekondičné pobyty, náradie a spotrebný materiál (lopaty, fúriky .... ), školenia BOZP, školenia PO (požiarnej ochrany), školenia kuričov a vykonávanie kuričských skúšok.
21. Poskytovateľ je povinný dodržiavať všeobecne záväzné právne predpisy, technické normy a režim vykurovania v zmysle vyhlášky MH SR č. 152/2005 Z.z..
22. Poskytovateľ je povinný na vlastné náklady zabezpečiť praktický zácvik, skúšku a overovanie vedomostí kuriča (§ 7, Zákona č. 124/2006).
23. Poskytovateľ je povinný dozerať, aby sa v kotolniach nevykonávali práce, ktoré nesúvisia s ich prevádzkou a aby sa v nich nezdržiavali nepovolané osoby.
24. Dopravu obsluhy k jednotlivým kotolniam zabezpečuje na vlastné náklady poskytovateľ služby.
25. V prípade akejkoľvek závažnej poruchy, ktorá zapríčiní vyradenie kotolne z prevádzky, prípadne ak bude teplota ovzdušia vyššia ako je uvedená teplota vykurovacieho obdobia v zmysle vyhlášky č.152/2005 Z.z., kde nebude potrebná obsluha TTZ, nebude poskytovateľovi uhradená suma za obsluhu v tejto kotolni po celú dobu.
26. Poskytovateľ podlieha aj dozoru kontrolných orgánov Slovenskej republiky a je povinný im predkladať požadované doklady a vysvetlenia. Na svoju ťarchu znáša sankcie, uložené týmito orgánmi a ďalšími orgánmi štátu, za porušenie prevádzkových poriadkov, STN a iných noriem, zákonov a pod., vzťahujúcich sa k predmetu poskytovania služby a k tepelno-technickým zariadeniam.
27. Objednávateľ má právo vykonávať kontroly a overovať poskytovanie služieb realizovaných poskytovateľom. Pri plnení predmetu zmluvy je poskytovateľ povinný spravovať sa pokynmi objednávateľa. Zodpovednými osobami za objednávateľa pre styk s poskytovateľom sú  Renáta Mužíková, tel.č. 0960465788 a Vladimír Fulajtár, tel.č. 0960465844.
28. Objednávateľ umožní vstup do objektov CV Lešť po vzájomnej dohode poskytovateľa a objednávateľa a zabezpečí možnosť realizácie služby.
29. Poskytovateľ nemôže previesť záväzky zo zmluvy na tretiu osobu.
30. Zmluvné strany sa zaväzujú, že budú dodržiavať všeobecne záväzné právne predpisy, a podmienky tejto zmluvy. V prípade, ak nastanú u niektorej zo zmluvných strán skutočnosti brániace riadnemu plneniu zmluvy, je zmluvná strana povinná takú skutočnosť bezodkladne oznámiť druhej strane a zvolať rokovanie oprávnených zástupcov.

**Článok VII.**

**Sankcie**

1. Objednávateľ je oprávnený, v prípade že poskytovateľ nebude splniť predmet zmluvy v rozsahu a v kvalite stanovenej objednávateľom, požadovať zaplatenie zmluvnej pokuty 0,05% z celkovej sumy za poskytnuté služby za každý deň omeškania neplnenia predmetu zmluvy v rozsahu a v kvalite stanovenej objednávateľom. V prípade, že k náprave poskytovania služby v plnom rozsahu nedôjde do 7 kalendárnych dní, objednávateľ je oprávnený odstúpiť od zmluvy v súlade s čl. IX bod1.
2. Ak je objednávateľ v omeškaní so splnením peňažného záväzku alebo jeho časti, je povinný poskytovateľovi zaplatiť z nezaplatenej sumy úrok z omeškania vo výške 0,05% za každý deň omeškania.
3. Dohodnuté zmluvné pokuty a úroky povinná strana uhradí strane oprávnenej do 30 dní odo dňa uplatnenia nároku.

**Článok VIII.**

**Ostatné ustanovenia**

1. Poskytovateľ výhradne zodpovedá za bezpečnosť a ochranu zdravia pri práci a požiarnu ochranu v mieste plnenia predmetu zmluvy, za úrazy a škody vzniknuté zavinením jeho zamestnancov. Je povinný poučiť všetkých zamestnancov podieľajúcich sa na predmete plnenia zmluvy o bezpečnosti a ochrane zdravia pri práci. O bezpečnostných opatreniach, o režime pri vstupe, pohybe a  pobyte v CV Lešť a v objektoch objednávateľa poučí poskytovateľa bezpečnostný technik objednávateľa. Poskytovateľ je povinný absolvovať školenie o ochrane pred požiarmi, ktoré vykoná technik PO pred realizáciou predmetu zmluvy.
2. Poskytovateľ zodpovedá za škody na majetku objednávateľa a  na zdraví zamestnancov objednávateľa ako aj tretích osôb spôsobené zanedbaním svojich povinností alebo v dôsledku okolností, o ktorých poskytovateľ služby vedel alebo mal vedieť z titulu svojej činnosti v čase plnenia predmetu tejto zmluvy alebo ich mohol predvídať.
3. Centrum výcviku Lesť sa nachádza vo Vojenskom obvode Lešť. Podľa zákona NR SR č. 281/1997 Z. z. o vojenských obvodoch v znení neskorších predpisov je nutné pred vstupom do uvedeného priestoru pre osoby a pre motorové vozidlá na svoje náklady vybaviť povolenie k vstupu (pobytu) do Vojenského obvodu Lešť, na Obvodnom úrade Vojenského obvodu Lešť v Pliešovciach.
4. Poskytovateľ je povinný bez zbytočného odkladu oznámiť vznik zisteného požiaru v CV Lešť na ohlasovňu požiaru Centra výcviku Lešť na tel. č. 0960/465560 alebo 0960/465310. V CV Lešť je zakázané: dotýkať sa a dvíhať zo zeme muníciu, zbrane a neznáme predmety, požívanie alkoholických nápojov alebo omamných a psychotropných látok, fajčenie v zakázaných priestoroch, zváranie bez povolenia a používanie otvoreného ohňa.

**Článok IX.**

**Odstúpenie od zmluvy**

1. Odstúpenie od zmluvy je možné:
   1. v prípade podstatného porušenia tejto zmluvy. Za podstatné porušenie zmluvy sa

považuje:

* nedodržanie záväzku poskytovateľa splniť predmet zmluvy v rozsahu a v kvalite stanovenej objednávateľom,
  1. zánikom zmluvných strán bez právnych nástupcov.

1. V prípade odstúpenia niektorej zo zmluvných strán, vyplývajú pre obidve strany tieto povinnosti:
   1. poskytovateľ vykoná súpis všetkých už vykonaných služieb a ocení ich spôsobom akým je stanovená cena za službu a po odsúhlasení objednávateľom spracuje konečnú faktúru
2. Odstúpenie od zmluvy musí byť druhej zmluvnej strane oznámené písomne.
3. Zmluvné strany sa dohodli, že túto zmluvu je možné ukončiť písomnou dohodou zmluvných strán.

**Článok X.**

**Záverečné ustanovenia**

1. Zmluva nadobúda platnosť dňom jej podpisu oprávnenými zástupcami zmluvných strán a účinnosť nadobudne dňom nasledujúcim po dni jej zverejnenia v Centrálnom registri zmlúv.
2. Zmluvu je možné meniť len vzájomnou dohodou, formou písomného dodatku podpísaného obidvomi zmluvnými stranami. Zmluvné strany sa dohodli, že vzťahy neupravené touto zmluvou sa budú spravovať príslušnými ustanoveniami všeobecne záväzných právnych predpisov a to najmä ustanoveniami Obchodného zákonníka.
3. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za zmluvnú stranu, bankového spojenia a čísla účtu, oznámi zmluvná strana, ktorej sa niektorá z uvedených zmien týka, písomnou formou túto skutočnosť druhej zmluvnej strane a to bez zbytočného odkladu, inak povinná zmluvná strana zodpovedá za všetky prípadné škody z toho vyplývajúce alebo náklady, ktoré v tejto súvislosti musela vynaložiť druhá zmluvná strana. Takéto oznámenie sa nepovažuje za zmenu zmluvy a nevyžaduje si jej prijatie postupom podľa odseku 2 tohto článku.
4. Táto zmluva je vyhotovená v siedmich rovnopisoch, z ktorých jeden rovnopis obdrží poskytovateľ a šesť rovnopisov obdrží objednávateľ.
5. Zmluvné strany prehlasujú, že sa oboznámili s touto zmluvou, že je uzatvorená po vzájomnej dohode zmluvných strán podľa ich slobodnej vôle, vážne, určite a zrozumiteľne, nie v tiesni za nápadne nevýhodných podmienok a na znak súhlasu byť viazaný touto zmluvou vyjadrujú svoju vôľu podpismi na tejto zmluve.
6. Neoddeliteľnou súčasťou tejto zmluvy je:

Príloha č. 1 - Špecifikácia predmetu zmluvy

Príloha č. 2 - Cenová ponuka

V Lešti dňa: ................................. V ................................. dňa:.................

........................................................ ........................................................

Za objednávateľa Za poskytovateľa

**Príloha č. 1 zmluvy - Špecifikácia predmetu zmluvy**

Na základe vyhlášky MH SR č.152/2005 Z.z. o určenom čase a o určenej kvalite dodávky tepla pre konečného spotrebiteľa je potrebné zabezpečiť vykurovanie stavebných objektov v správe CV Lešť a zabezpečenie teplej úžitkovej vody. Z tohto dôvodu je potrebné zabezpečiť obsluhu tepelno-technických zariadení v objekte Sklady,garáže Zábava v kotolni č. 2 a v kotolni TOV, v objekte Táborisko Slávia v plynovej kotolni Ubytovňa Slávia a v kotolni v budove športového objektu a drevoštiepkovej kotolni, v objekte Pavlíkov laz Slávia v kotolni na drevoštiepku a v objekte Hlavný Tábor Oremov laz v kotolni na pelety.

Technické údaje a požiadavky pre jednotlivé kotolne:

**1) Kotolňa č.2 - Sklady,garáže - Zábava – budova č. 18**

- jedná sa o pracovisko so zvýšeným rizikom prác

* technický popis kotolne :

1. druh kotolne – teplovodná, stredotlaková
2. počet kotlov – 4
3. typ kotlov – 2 ks – VSB IV

2 ks – VM 200

d) výkon kotlov : 1 x 336 kW – 1 x 369 kW – 2 x 195 kW

e) druh paliva – pevné palivo ( hnedé uhlie kocka, orech 2 a palivové drevo)

f) umiestnenie – samostatná budova v objekte Sklady,garáže - Zábava

g) spôsob obsluhy – trvalá (24 hod./deň)

* režim – zimný (vykurovacie obdobie)
* povinnosti obsluhy (z prevádzkového poriadku, všeobecne platných predpisov, špeciálnych požiadaviek)
* požiadavky na kvalifikáciu obsluhy (obsluhu kotlov môže vykonávať len odborne spôsobilá osoba, ktorá spĺňa požiadavky podľa§ 16 Zákona č. 124/2006.)

- v kotolni č.2 zabezpečiť vykurovanie objektov a TÚV 24 hod./deň., počas celého vykurovacieho obdobia v súlade s vyhláškou MH SR č.152/2005 Z.z. a podľa prevádzkového denníka,

- obsluha kotolne č.2 bude trvalá (24 hod./deň.),

- obsluhu kotlov môže vykonávať len osoba odborne spôsobilá, ktorá spĺňa požiadavky podľa §16 Zákona č.124/2006 Z.z.,

- rozsah požadovaných služieb:

- obsluha stredotlakých kotlov,

- čistenie kotlov od sadzí a popolčeka, vyhrabanie popola a vynesenie do

veľkoobjemových kontajnerov,

- uloženie uhlia na skládku paliva, príprava dreva na zakurovanie (pílenie

a uloženie),

- udržiavanie poriadku a čistoty v kotolni, sklade uhlia, dreva a v okolí kotolne,

- dodržiavanie prevádzkového poriadku kotolne,

- dodržiavanie bezpečnostných a protipožiarnych predpisov počas prevádzky,

- vedenie prevádzkového denníka v zmysle vyhl.č.25/1984 Z.z. v zmysle

neskorších predpisov,

- odstraňovanie menších závad na zariadení, ktoré je možné odstrániť obsluhou,

ostatné závady bude obsluha hlásiť OR-energetikovi CV Lešť na OddSNM,

- obsluha každú závadu, poruchu prípadne zásah do technologického zariadenia

zaznamená do prevádzkového denníka,

- minimálne 1 x mesačne vykonávať kontrolu a pretočenie všetkých armatúr –

ventilov, poistných ventilov a 1 x 6 mesiacov ak kontrolu filtrov,

- denné zapisovanie prevádzkových údajov do prevádzkového denníka a spotreby

paliva do výkazu,

- zabezpečenie ochranných pracovných prostriedkov, ich údržby a výmeny,

**2) Kotolňa TOV – Sklady, garáže – Zábava – budova č.16** – pracovisko s občasnou obsluhou

* technický popis kotolne :

1. typ kotolne – kotolňa na pevné palivo
2. počet kotlov – 1
3. typ kotlov – Woody 16 – 30 kW
4. druh paliva – drevené pelety
5. umiestnenie – kotolňa v budove TOV v objekte Sklady, garáže - Zábava
6. spôsob obsluhy – občasná 2 hod./deň,

* režim – zimný (vykurovacie obdobie)
* povinnosti obsluhy (z prevádzkového poriadku, všeobecne platných predpisov, špeciálnych požiadaviek)
* požiadavky na kvalifikáciu obsluhy (obsluhu kotlov môže vykonávať len poučená osoba podľa návodu na obsluhu)

- v kotolni TOV zabezpečiť vykurovanie objektov a TÚV 24 hod./deň., počas celého vykurovacieho obdobia v súlade s vyhláškou MH SR č.152/2005 Z.z. a podľa prevádzkového poriadku,

- obsluha kotolne bude občasná,

- obsluhu kotlov môže vykonávať len poučená osoba podľa návodu na obsluhu,

- rozsah požadovaných služieb:

- obsluha peletového systému,

- čistiť škváru z hlavice horáku, kotla a dymovodu,

- odstrániť prach a škváru z priestoru pod roštom a zo svetelného senzoru a ventilátora,

- čistiť zásobník na palivo,

- udržiavanie poriadku a čistoty v kotolni, sklade paliva a v okolí kotolne,

- dodržiavanie prevádzkového poriadku kotolne,

- dodržiavanie bezpečnostných a protipožiarnych predpisov počas prevádzky,

- vedenie prevádzkového denníka v zmysle vyhl.č.25/1984 Z.z. v zmysle neskorších predpisov,

- odstraňovanie menších závad na zariadení, ktoré je možné odstrániť obsluhou, ostatné závady

bude obsluha hlásiť OR-energetikovi CV Lešť na OddSNM,

- obsluha každú závadu, poruchu prípadne zásah do technologického zariadenia

zaznamená do prevádzkového denníka,

- minimálne 1 x mesačne vykonávať kontrolu a pretočenie všetkých armatúr –

ventilov, poistných ventilov a 1 x 6 mesiacov ak kontrolu filtrov,

- denné zapisovanie prevádzkových údajov do prevádzkového denníka a spotreby paliva do

výkazu,

- denné zapisovanie prevádzkových údajov a spotreby paliva do výkazu,

**3) Dve plynové kotolne v objekte Ubytovňa Slávia a Športový objekt**

**Plynová kotolňa – Slávia – Ubytovňa Slávia** – pracovisko s občasnou obsluhou

* technický popis kotolne :

1. typ kotolne – nízkotlaká teplovodná plynová kotolňa
2. počet kotlov – 4
3. typ kotlov – BUDERUS GB 162-80 o výkone 80 kW
4. druh paliva – propán
5. umiestnenie – budova Ubytovňa Slávia – samostatná miestnosť v 4.NP
6. spôsob obsluhy – občasná 2 hod./deň vo vykurovacom období,

1 hod./deň mimo vykurovacieho obdobia,

* režim – celoročný
* povinnosti obsluhy (z prevádzkového poriadku, všeobecne platných predpisov, špeciálnych požiadaviek)
* požiadavky na kvalifikáciu obsluhy (obsluhu kotlov môže vykonávať len vyškolená osoba STN 12170)

**Plynová kotolňa – Slávia – Športový objekt** – pracovisko s občasnou obsluhou

* technický popis kotolne :

1. typ kotolne – nízkotlaká teplovodná plynová kotolňa
2. počet kotlov – 1
3. typ kotlov – BUDERUS GB 162-100 o výkone 94,5 kW
4. druh paliva – propán
5. umiestnenie – budova Športového objektu – samostatná miestnosť v 1NP
6. spôsob obsluhy – občasná 2 hod./deň vo vykurovacom období,

1 hod./deň mimo vykurovacieho obdobia,

* režim – celoročný
* povinnosti obsluhy (z prevádzkového poriadku, všeobecne platných predpisov, špeciálnych požiadaviek)
* požiadavky na kvalifikáciu obsluhy (obsluhu kotlov môže vykonávať len vyškolená osoba STN 12170)

- v plynových kotolniach je potrebné zabezpečiť vykurovanie objektov 24 hod./deň., počas celého vykurovacieho obdobia v súlade s vyhláškou MH SR č.152/2005 Z.z. a podľa prevádzkového poriadku,

- zabezpečiť TÚV 24 hodín denne s teplotou u konečného spotrebiteľa najmenej 45ْC a najviac 55ْC počas celej doby platnosti zmluvy (t.j. od 01.09.2020 do 31.08.2024),

- obsluhu kotlov môže vykonávať len osoba odborne spôsobilá, ktorá spĺňa požiadavky podľa §16 Zákona č.124/2006 Z.z.,

- rozsah požadovaných služieb:

- obsluha plynových kotlov podľa návodu na obsluhu,

- udržiavanie poriadku a čistoty v kotolni a v okolí kotolne,

- dodržiavanie prevádzkového poriadku kotolne,

- dodržiavanie bezpečnostných a protipožiarnych predpisov počas prevádzky,

- vedenie prevádzkového denníka,

- odstraňovanie menších závad na zariadení, ktoré je možné odstrániť obsluhou,

ostatné závady bude obsluha hlásiť OR-energetikovi CV Lešť na OddSNM,

- obsluha každú závadu, poruchu prípadne zásah do technologického zariadenia

zaznamená do prevádzkového denníka,

- minimálne 1 x mesačne vykonávať kontrolu a pretočenie všetkých armatúr –

ventilov, poistných ventilov a 1 x 6 mesiacov aj kontrolu filtrov,

- denné zapisovanie prevádzkových údajov do prevádzkového denníka a spotreby

paliva do výkazu,

- zabezpečiť vykurovanie jednotlivých objektov v závislosti od vonkajšej teploty vzduchu, v súlade s vyhláškou MH SR č.152/2005 Z.z., podľa prevádzkového poriadku,

- zabezpečiť dodávku TÚV počas celej doby platnosti zmluvy,

- vykonávať odpis stavu plynomerov vždy k poslednému dňu v mesiaci.

**4) Kotolňa na drevoštiepku – Pavlíkov laz Slávia – kotolňa pri budove monoblok + KJB b.č.1**- pracovisko s občasnou obsluhou

* technický popis kotolne :

1. druh kotolne – teplovodná, stredotlaková
2. počet kotlov – 2
3. typ kotlov – 1 ks – WTH 200 HSV 200

1 ks – VTH 80 HSV 80S

d) výkon kotlov : 1 x 199 kW – 1 x 80 kW

e) druh paliva – pevné palivo ( drevoštiepka)

f) umiestnenie – prístavba pri budove monoblok + KJB b.č.1 v objekte Pavlíkov laz Slávia.

g) spôsob obsluhy – občasná 2 hod./deň,

* režim – celoročný
* povinnosti obsluhy (z prevádzkového poriadku, všeobecne platných predpisov, špeciálnych požiadaviek)
* požiadavky na kvalifikáciu obsluhy (obsluhu kotlov môže vykonávať len odborne spôsobilá osoba, ktorá spĺňa požiadavky podľa§ 16 Zákona č. 124/2006.)

- je potrebné zabezpečiť vykurovanie objektov 24 hod./deň., počas celého vykurovacieho obdobia v súlade s vyhláškou MH SR č.152/2005 Z.z. a podľa prevádzkového poriadku,

- mimo vykurovacieho obdobia zabezpečiť TÚV 24 hodín denne s teplotou u konečného spotrebiteľa najmenej 45ْC a najviac 55ْC počas celej doby platnosti zmluvy,

- obsluha kotolne bude občasná,

- obsluhu kotlov môže vykonávať len osoba odborne spôsobilá, ktorá spĺňa požiadavky podľa §16 Zákona č.124/2006 Z.z.,

- v prípade poruchy, ktorá by si vyžadovala dlhšie vylúčenie kotla na drevoštiepku z prevádzky, slúži ako náhradný zdroj tepla elektrokotolňa umiestnená v budove monoblok + KJB, ktorá si nevyžaduje obsluhu zo strany dodávateľa. V takomto prípade obsluha kotolne odstaví systém vykurovania drevoštiepkou a zapne systém vykurovania elektrokotlom. Tento úkon vykoná po dohode s OR energetikom CV Lešť.

- rozsah požadovaných služieb:

- obsluha teplovodných kotlov,

- čistenie kotlov od nahorenín, spekancov, popola, sadzí a vynesenie do

veľkoobjemového kontajnera,

- udržiavanie poriadku a čistoty v kotolni a v jej okolí,

- dodržiavanie prevádzkového poriadku kotolne,

- dodržiavanie bezpečnostných a protipožiarnych predpisov počas prevádzky,

- vedenie prevádzkového denníka,

- odstraňovanie menších závad na zariadení, ktoré je možné odstrániť obsluhou,

ostatné závady bude obsluha hlásiť OR-energetikovi CV Lešť na OddSNM,

- obsluha každú závadu, poruchu prípadne zásah do technologického zariadenia

zaznamená do prevádzkového denníka,

- minimálne 1 x mesačne vykonávať kontrolu a pretočenie všetkých armatúr –

ventilov, poistných ventilov a 1 x 6 mesiacov ak kontrolu filtrov,

- denné zapisovanie prevádzkových údajov do prevádzkového denníka a spotreby

paliva do výkazu,

- zabezpečenie ochranných pracovných prostriedkov, ich údržby a výmeny,

- manipulácia so štiepkou pri plnení kontajnera,

**5) Kotolňa na drevoštiepku SO 108 v objekte Táborisko Slávia**

* technický popis kotolne:

1. druh kotolne – teplovodná,
2. počet kotlov – 2
3. typ kotlov – VITOFLEX 300-UF
4. výkon kotlov : 2 x 1000 kW
5. druh paliva – drevoštiepka
6. kolesový nakladač – KRAMER 5085T
7. umiestnenie – samostatná budova v objekte Táborisko Slávia
8. spôsob obsluhy – občasná (4hod./deň mimo vykurovacieho obdobia a 7 hod./deň počas vykurovacieho obdobia)

* režim – celoročný
* povinnosti obsluhy - (vyplývajú z prevádzkového poriadku, všeobecne platných predpisov, špeciálnych požiadaviek uvedených v zmluve)
* požiadavky na kvalifikáciu obsluhy - obsluhu zariadenia kotolne môže vykonávať zaškolená osoba s platným oprávnením na obsluhu kotlov V. triedy podľa vyhl. SÚBP č.:25/1984 Zb. v znení neskorších predpisov. Zároveň sa vyžaduje, aby obsluha bola držiteľom platného osvedčenia pre obsluhu tlakových nádob stabilných a vodičského oprávnenia na obsluhu kolesových nakladačov.

- v kotolni požadujeme zabezpečiť vykurovanie objektov a TÚV 24 hod./deň., počas celého vykurovacieho obdobia v súlade s vyhláškou MH SR č.152/2005 Z.z. a podľa prevádzkového denníka a TÚV 24 hodín denne celoročne s teplotou u konečného spotrebiteľa najmenej 45ْC a najviac 55ْC počas celej doby platnosti zmluvy,

- rozsah požadovaných služieb:

* obsluha teplovodných kotlov,
* obsluha výmeníkovej stanici v kotolni,
* kontrola výmeníkových staníc v jedálni a v ubytovacích zariadeniach v zmysle prevádzkového poriadku,
* vedenie prevádzkového denníka,
* čistenie kotlov od nahorenín, spekancov, popola a sadzí,
* odstraňovanie menších porúch na zariadení, ktoré je možné odstrániť obsluhou,
* závady bude obsluha hlásiť OR-energetikovi CV Lešť na OddSNM a uvedené údaje zaznamenávať v prevádzkovom denníku,
* vykonávať kontrolu a pretočenie všetkých armatúr -ventilov – minimálne 1 x mesačne, filtrov raz za 6 mesiacov,
* zapisovanie prevádzkových údajov a spotreby paliva do výkazu,
* plnenie zásobníka paliva zo skladu paliva pomocou kolesového nakladača,
* plnenie paliva do nakladača na PHM CV Lešť,
* vyprázdňovanie nádob so zachyteným popolom do kontajnera na to určeného,
* kontrola prevádzky kotlov, odprašovania a prevádzkových parametrov teplovodného systému,
* udržiavanie poriadku a čistoty v kotolni a v jej okolí,
* kontrola uskladnenia štiepky (meranie teploty uloženej štiepky), v prípade potreby aj úprava rozmiestnenia štiepky v sklade,
* mimo vykurovacieho obdobia vykoná na OST staniciach v ubytovacích budovách a v jedálni nasledovné: 1x týždenne na 30s. pretočenie vypnutých čerpadiel a prestavenie regulačných ventilov, pokiaľ riadiaci systém nezabezpečuje túto ochrannú funkciu pred „zatuhnutím“ rotorov čerpadiel a vretien ventilov,
* denne vykonáva kontrolu prívodu dodávky tepla a TÚV do každej ubytovacej budovy a do jedálne,
* dodržiava pokyny uvedené v prevádzkových poriadkoch OST na jednotlivé budovy, ktoré sú dostupné v každej technickej miestnosti,

**6) Kotolňa na pelety b.č.2 v objekte Hlavný Tábor Oremov laz**

* technický popis kotolne :

1. druh kotolne – teplovodná,
2. počet kotlov – 1
3. typ kotla – HERZ pelettstar 60
4. výkon kotla : 13 - 60 kW
5. druh paliva – drevené pelety
6. umiestnenie – samostatná budova v objekte Hlavný Tábor Oremov laz:
7. spôsob obsluhy – občasná 1 hod./deň

* režim – sezónny ( vykurovacie obdobie)
* povinnosti obsluhy - (vyplývajú z prevádzkového poriadku, návodu na obsluhu, všeobecne platných právnych predpisov, špeciálnych požiadaviek uvedených v zmluve)
* požiadavky na kvalifikáciu obsluhy - obsluhu zariadenia kotolne môže vykonávať zaškolená osoba s platným oprávnením na obsluhu kotlov podľa vyhl. SÚBP č.:25/1984 Zb. v znení neskorších predpisov.

- v kotolni požadujeme zabezpečiť vykurovanie objektov 24 hod./deň., počas celého vykurovacieho obdobia v súlade s vyhláškou MH SR č.152/2005 Z.z. počas celej doby platnosti zmluvy,

- rozsah požadovaných služieb:

* obsluha teplovodného kotla,
* vedenie prevádzkového denníka,
* odstraňovanie menších porúch na zariadení, ktoré je možné odstrániť obsluhou,
* zapisovanie prevádzkových údajov a spotreby paliva do výkazu,

- povinnosti obsluhy:

- udržiavať obsluhované zariadenia kotolne v bezpečnom a prevádzkyschopnom stave,

- bezodkladne hlásiť poverenému pracovníkovi CV Lešť každú poruchu, závadu alebo neobvyklý jav

pri prevádzke kotlov a okolnosti, ktoré sťažujú obsluhu kotlov a uvedené údaje zaznamenávať

v prevádzkovom denníku,

- v prípade nebezpečenstva bez meškania kotol okamžite odstaviť z prevádzky,

- trvale dodržiavať poriadok a čistotu v kotolni a dbať, aby sa v nej nezdržiavali nepovolané osoby,

- kontrolovať funkciu zabezpečovacieho signalizačného zariadenia ( bez zásahu do automatického

ovládania),

- vykonávať kontrolu poistných ventilov – minimálne 1 x mesačne,

- vykonávať nulovanie kontrolných tlakomerov – minimálne 1 x 3 mesiace,

- podrobiť sa periodickým lekárskym prehliadkam,

- bezodkladne hlásiť poverenému pracovníkovi CV Lešť okolnosti, ktoré im podstatne sťažujú obsluhu

kotlov ( náhla nevoľnosť a pod.),

- čistenie kotla

- zapisovať do prevádzkového denníka nasledovné:

\* prevádzkové údaje ( vonkajšia teplota, výstupná teplota vykurovacej vody, tlak vody v systéme),

\* údaje o spustení a odstavení kotla, poruchách, závadach a ich odstránení,

\* údaje o vykonaných údržbárskych prácach v kotolni a iné dôležité skutočnosti,

\* kontrolu poistných ventilov,

\* nulovanie kontrolných tlakomerov,

\* iné údaje potrebné na posúdenie prevádzky kotolne ( kontroly a OP a OS)